OpenLLM-France/wikimedia huggingface dataset:
# Mucofàgia

La mucofàgia és l'alimentació de mocs de peixos o invertebrats. També es refereix en primats a la ingesta de mucositat o mucositat seca (majoritàriament el moc nasal). Hi ha paràsits mucòfags, com ara alguns polls de mar, que s'adhereixen als segments de les brànquies dels peixos. Els mucòfags poden servir com a purgadors d'altres animals.
Segons el psicòleg, Emmanuel Mejía, en el cas dels humans, aquest terme s'ha d'utilitzar per descriure el comportament d'ingesta, sense arribar a ser considerat com un trastorn o una malaltia. El DSM-IV (Manual Diagnòstic dels Trastorns Mentals) no la inclou de manera explícita entre els trastorns de l'alimentació (pica), ni com un dels tipus TOC (trastorn obsessiu-compulsiu).
Hi ha diverses teories sobre l'origen de la mucofàgia, una d'aquestes defensa podria tractar-se d'una acció natural i sana, ja que mitjançant la ingesta de mocs, s'exposaria el sistema digestiu als bacteris que es troben en la secreció, la qual cosa reforçaria el sistema immunitari.

## Referències

* ↑ «Pathogenesis of Wild and Farmed Seafish». Arxivat de l'original el 2006-11-16. [Consulta: 29 gener 2013].
* 1 2 Redacción MD. «La mucofagia ¿qué es?». medicinadigital.com, 07. [Consulta: 10 abril].
* ↑ American Psychiatric Association (APA), M. B. First, A. Francés & H. A. Pincus/Juan José López-Ibor Aliño y Manuel Valdés Miyar. (2001). Manual diagnóstico y estadístico de los trastornos mentales. 4a. ed. text revisat. Elsevier/Masson: Espanya. ISBN 978-84-458-1087-3

## Bibliografia

* López-Ibor Aliño, Juan J. & Valdés Miyar, Manuel (dir.). DSM-IV-TR. Manual diagnóstico y estadístico de los trastornos mentales. Texto revisado. Barcelona: Masson, 2002. ISBN 978-84-458-1087-3.
* Narrow, W.E.. Agenda de investigación para el DSM-V. Consideraciones sobre la edad y el género en el diagnóstico psiquiátrico. Barcelona: Elsevier-Masson, 2009. ISBN 978-84-458-1928-9.
* Phillips, K. A. & First, M. B. & Pincus, H. A.. Avances en el DSM. Dilemas en el diagnóstico psiquiátrico. Barcelona: Elsevier-Masson, 2004/2005. ISBN 978-84-458-1400-0.
* Kupfer, D. J. & First, M. B. & Regier, D. A.. Agenda de investigación para el DSM-V. Barcelona: Elsevier-Masson, 2004. ISBN 978-84-458-1295-2.

## Enllaços externs

* (castellà) Mucofàgia, un costum controvertit Arxivat 2014-02-28 a Wayback Machine.
* (anglès) DSM-5: The Future of Psychiatric Diagnosis Sobre el DSM V
# Westmorland (Califòrnia)

Westmorland és una població dels Estats Units a l'estat de Califòrnia. Segons el cens del 2000 tenia 2.131 habitants.

## Demografia

Segons el cens del 2000, Westmorland tenia 2.131 habitants, 625 habitatges, i 501 famílies. La densitat de població era de 2.057 habitants/km².
Dels 625 habitatges en un 47,7% hi vivien nens de menys de 18 anys, en un 56% hi vivien parelles casades, en un 19% dones solteres, i en un 19,7% no eren unitats familiars. En el 17% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,41 i el nombre mitjà de persones que vivien en cada família era de 3,87.
Per edats la població es repartia de la següent manera: un 35,8% tenia menys de 18 anys, un 10,5% entre 18 i 24, un 26,5% entre 25 i 44, un 17,7% de 45 a 60 i un 9,6% 65 anys o més.
L'edat mediana era de 29 anys. Per cada 100 dones de 18 o més anys hi havia 92,3 homes.
La renda mediana per habitatge era de 23.365 $ i la renda mediana per família de 26.667 $. Els homes tenien una renda mediana de 27.500 $ mentre que les dones 19.107 $. La renda per capita de la població era de 8.941 $. Entorn del 27,3% de les famílies i el 27,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmorland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Westmorland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Wawrzyniec Stalinski

Wawrzyniec Stalinski (Rogoźno, 28 de juliol de 1899 - Breslau, 3 de juny de 1985) és un exfutbolista polonès de la dècada de 1920.
Fou 13 cops internacional amb la selecció polonesa amb la qual participà en els Jocs Olímpics d'Estiu de 1924.
Pel que fa a clubs, defensà els colors de Warta Poznań.

## Referències

* ↑ Perfil a hppn.pl
* ↑ Perfil a eu-football.info
# Waxahachie

Waxahachie és una ciutat dels Estats Units a l'estat de Texas. Segons el cens del 2000 tenia 21.426 habitants. Waxahachie és la seu de comtat del Comtat d'Ellis.

## Demografia

Segons el cens del 2000, Waxahachie tenia 21.426 habitants, 7.325 habitatges, i 5.398 famílies. La densitat de població era de 207 habitants/km².
Dels 7.325 habitatges en un 36,1% hi vivien nens de menys de 18 anys, en un 54,7% hi vivien parelles casades, en un 14,5% dones solteres, i en un 26,3% no eren unitats familiars. En el 21,9% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,9% tenia menys de 18 anys, un 13,3% entre 18 i 24, un 28% entre 25 i 44, un 19,4% de 45 a 60 i un 12,3% 65 anys o més.
L'edat mediana era de 32 anys. Per cada 100 dones de 18 o més anys hi havia 90,3 homes.
La renda mediana per habitatge era de 43.213 $ i la renda mediana per família de 50.048 $. Els homes tenien una renda mediana de 32.597 $ mentre que les dones 23.838 $. La renda per capita de la població era de 19.003 $. Aproximadament el 10,5% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waxahachie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Waxahachie». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Xemeneia de Figueres

La Xemeneia de Figueres és una xemeneia del municipi de Figueres (Alt Empordà) que forma part de l'Inventari del Patrimoni Arquitectònic de Catalunya. És una xemeneia situada al centre de la ciutat. Aquesta xemeneia és l'únic element que es conserva d'una antiga fàbrica. És una xemeneia circular feta totalment de maó, col·locada sobre una base quadrada amb coberta a quatre vessants de la que arrenca la xemeneia. A la part més alta podem veure que s'han col·locat uns reforços de ferro per evitar que la xemeneia es pugui escardar.

## Referències

* ↑ «Xemeneia de Figueres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Èlaf

Èlaf (grec antic: Ἔλαφος, llatí: Elaphus) fou un metge grec, el quinzè descendent d'Asclepi, fill de Crisos i pare d'Hipòloc de Cos. Era de la família dels Asclepíades.
Va viure probablement a l'illa de Cos als segles VI i V aC. L'esmenta la Suïda.

## Referències

* ↑ Elaphus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 7
# Àngel destructor

«Àngel destructor» pot fer referència a:
* Abadon, una criatura bíblica.
* Farinera pudenta, un bolet tòxic.
# Wukari

Wukari és una Àrea de Govern Local a l'estat de Taraba, a Nigèria. La seva seu és la ciutat de Wukari en l'autopista A4. El riu Donga passa a través de l'àrea i el riu Benue forma el límit amb l'estat de Nasarawa al nord-oest. La ciutat és la seu del Regne de Wukari o Federació Wukari, un estat tradicional.
Té una àrea de 4,308 km² i una població de 241.546 habitants al cens del 2006.
# Xevtxénkovskoie

Xevtxénkovskoie - Шевченковское (rus) - és un poble del krai de Krasnodar, a Rússia. Es troba a la riba del riu Plóskaia, prop de la seva desembocadura al riu Ieia, a 22 km a l'est de Krílovskaia i a 170 km al nord-est de Krasnodar, la capital. Tenia 1.281 habitants el 2010

## Referències

* ↑ Població el 2010 (rus)
* Este article conté dades geogràfiques extretes de Google Earth i del mapa de Rússia de Yandex.ru, accessible des de este enllaç.
# Òscar March i Llanes

Òscar March i Llanes (Tornabous, Urgell, 1965 — Tàrrega, 2006) fou un polític català.

## Biografia

Es crià a Tornabous. Graduat Social per la Universitat de Lleida i president de l'Agrupació Cultural Esbart Albada, de Tàrrega. Fou militant de la Joventut Nacionalista de Catalunya i membre del Comitè Comarcal de Convergència Democràtica de Catalunya d'Urgell, conseller nacional de CDC i expresident de la Joventut Nacionalista de Catalunya (JNC) de Lleida. Fou regidor de l'ajuntament de Tornabous el 1987-1991 i senador de la circumscripció de Lleida en substitució de Joan Horaci Simó i Burgués a les eleccions generals espanyoles de 1996. De 1999 a 2000 fou vocal en la Comissió d'Afers Exteriors del Senat d'Espanya.

## Referències

* ↑ Fitxa del Senat
# Ángel Mata Ajuria

Ángel Mata Ajuria (Palència, 11 d'agost de 1972), és un exfutbolista castellanolleonès, que ocupava la posició de migcampista.

## Trajectòria

Debuta a primera divisió a la campanya 90/91, en la qual disputa un encontre amb el Reial Valladolid. Posteriorment, durant la dècada dels 90, militaria en diversos conjunts de la Segona Divisió. La temporada 92/93 torna a aparèixer amb l'equip val·lisoletà, tot aconseguint l'ascens de nou a la màxima categoria. Entre 1994 i 1996 recala al Marbella i la temporada 97/98 disputa 19 partits amb el CD Numancia.

## Enllaços externs

* Fitxa del jugador
# Šivetice

Šivetice és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1262.
# Gegenschein

El Gegenschein o llum antisolar (Gegenschein és un terme alemany que significa contra + lluentor), és una feble lluminositat del cel nocturn a la regió de l'eclíptica visible en direcció oposada al Sol. Denominat així per Alexander von Humboldt, el va explicar en 1854 l'astrònom danès Theodor Brorsen.

## Història

El Gegenschein va ser descrit per primera vegada per l'astrònom i professor jesuïta francès Esprit Pezenas (1692-1776) el 1730. Durant el seu viatge a Amèrica del Sud des de 1799 fins a 1803, l'explorador alemany Alexander von Humboldt va fer diverses observacions d'aquest fenomen. També va ser Humboldt qui va donar al fenomen el seu nom alemany, Gegenschein.
L'astrònom danès Theodor Brorsen va publicar les primeres recerques a fons del gegenschein en 1854. També va ser el primer a observar que la llum zodiacal pot abraçar el cel complet, encara que en condicions gairebé perfectes, i que pot ser observat un feble pont de llum que connecta la llum zodiacal i el Gegenschein. A més, Brorsen havia proposat ja l'explicació correcta del Gegenschein (reflexions de pols interplanetària).
En temps moderns, el Gegenschein no és visible a les regions més poblades del món a causa de la contaminació lumínica.

## Observació

El Gegenschein és tan feble que no pot veure's si hi ha una mica de llum de Lluna o una lleugera contaminació, o si apareix en el veïnatge de la Via Làctia. El fenomen es manifesta com una regió oval, suaument brillant, d'uns pocs graus d'ample i 10-15° de longitud, orientat al llarg del pla de la eclíptica.

## Explicació

Com la llum zodiacal, el Gegenschein és la llum del Sol reflectida per la pols interplanetària. En particular, la pols que es troba en els punts de Lagrange L4 i L5 del sistema Terra-Lluna. Així aquesta pols interplanetària gira al voltant de la Terra a 60° abans i 60° després de la Lluna, respectivament. La llum zodiacal s'observa en direcció al Sol, al capvespre, mentre el Gegenschein es veu en la direcció contrària. La intensitat del Gegenschein és millor quan:
* Cada partícula de pols es veu en la fase lunar de Lluna plena
* La dispersió geomètrica porta a la interferència constructiva

## Vegeu també

* Llum zodiacal
* Iceberg blau

## Referències

* ↑ Sheehan, William. The immortal fire within: the life and work of Edward Emerson Barnard. Cambridge University Press, 1995, p. 69–70. ISBN 0-521-44489-6.

## Enllaços externs

* Gegenschein sobre Xile, i discussió sobre el fenomen
* Astrofotografía del gegenschein
* La Arxivat 2006-02-26 a Wayback Machine. Llum Zodiacal i el Gegenschein", un assaig de J. I. Littleton
# Gemma Arterton

Gemma Christina Arterton (Gravesend, Anglaterra, 2 de febrer de 1986) és una actriu, activista, i productora de cinema anglesa. Va fer el seu debut fent de Rosaline a Love's Labour's Lost de Shakespeare al Globe Theatre (2007), i el seu debut al cinema va ser a la comèdia St Trinian's (2007). El seu salt a la fama es va produir a l'interpretar la Xica Bond Strawberry Fields a Quantum of Solace l'any següent, actuació que li va fer guanyar un Premi Empire a Millor Debutant.

## Filmografia
### Cinema

| Any | Títol | Paper | Notes |
| 2007 | St Trinian's | Kelly Jones | |
| 2008 | Three and Out | Frankie Cassidy | |
| 2008 | RocknRolla | June | |
| 2008 | Quantum of Solace | Strawberry Fields | |
| 2009 | The Boat That Rocked | Desiree | |
| 2009 | The Disappearance of Alice Creed | Alice Creed | |
| 2009 | St Trinian's 2: The Legend of Fritton's Gold | Kelly Jones | |
| 2010 | Lluita de titans (Clash of the Titans) | Io | |
| 2010 | Prince of Persia: The Sands of Time | Princesa Tamina | |
| 2010 | Tamara Drewe | Tamara Drewe | |
| 2010 | A Turtle's Tale: Sammy's Adventures | Shelly | Paper de veu, versió britànica |
| 2012 | Byzantium | Clara | |
| 2012 | Song for Marion | Elizabeth | |
| 2013 | Hansel & Gretel: Witch Hunters | Gretel | |
| 2013 | Runner Runner | Rebecca Shafran | |
| 2014 | The Voices | Fiona | |
| 2014 | Gemma Bovery | Gemma Bovery | |
| 2016 | 100 Streets | Emily | |
| 2016 | The Girl with All the Gifts | Helen Justineau | |
| 2016 | The History of Love | Alma Mereminski | |
| 2016 | Orpheline | Tara | |
| 2016 | La seva millor història (Their Finest) | Catrin Cole | |
| 2017 | The Escape | Tara | |
| 2018 | Vita and Virginia | Vita Sackville-West | |
| 2019 | Murder Mystery | Grace Ballard | |
| 2019 | My Zoe | | Postproducció |
| 2020 | The King's Man | Mata Hari | Filmant |
| N/S | Summerland | Alice | Postproducció |

## Referències

* ↑ «Births and Marriages England and Wales 1984-2006». Findmypast.com. Arxivat de l'original el 2015-11-04. [Consulta: 13 octubre 2010].
* ↑ «Gemma Arterton». [Consulta: 15 maig 2019].

## Enllaços externs

* Gemma Arterton Online • Your Gemma Resource Arxivat 2013-02-19 a Wayback Machine. (anglès)
# Georgbarsanovita

La georgbarsanovita és un mineral de la classe dels silicats que pertany al grup de l'eudialita. Originalment va ser anomenada barsanovita, per va ser desacreditada. Posteriorment va ser revalidada amb el nou nom georgbarsanovita, en honor de Georg Pavlovich Barsanov (Георгия Павловича Барсанова) (1907-1991), mineralogista rus.

## Característiques

La georgbarsanovita és un silicat de fórmula química Na₁₂(Mn,Sr,REE)₃Ca₆Fe²⁺₃Zr₃NbSi₂₅O₇₆Cl₂·H₂O. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema trigonal.
Segons la classificació de Nickel-Strunz, la georgbarsanovita pertany a «09.CO: Ciclosilicats amb enllaços de 9 [Si$_9$O$_{27}$]$^{18-}$» juntament amb els següents minerals: al·luaivita, eudialita, ferrokentbrooksita, kentbrooksita, khomyakovita, manganokhomyakovita, oneil·lita, raslakita, feklichevita, carbokentbrooksita, zirsilita-(Ce), ikranita, taseqita, rastsvetaevita, golyshevita, labirintita, johnsenita-(Ce), mogovidita, aqualita, dualita, andrianovita, voronkovita i manganoeudialita.

## Formació i jaciments

Va ser descoberta a l'aflorament de pegmatita-nefelina del riu Petrelius, al massís de Khibini (óblast de Múrmansk, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Georgbarsanovite» (en anglès). Mindat. [Consulta: 12 gener 2020].
# Georg von Hauberrisser

Georg Joseph Hauberrisser, des de 1901 Georg Ritter von Hauberrisser (Graz, 19 de març de 1841 - Múnic, 17 de maig de 1922) va ser un arquitecte d'origen austríac nacionalitzat alemany.

## Biografia

Representant del romanticisme alemany, va intentar durant la seva carrera arquitectònica de reprendre els cànons de diversos períodes històrics anteriors, per aconseguir una veritable reformulació estilística. L'edat mitjana va ser per a ell una de les fonts d'inspiració cada vegada més recurrent.
Va construir el Nou Ajuntament de Múnic inspirat per elements gòtics —que ràpidament es va convertir en un exemple per als seus contemporanis— i el Nou Ajuntament de Wiesbaden basat en l'arquitectura renaixentista.
Hauberisser també es distingeix per les seves obres religioses, com l'església de Sant Pau de Múnic.

## Distincions

* 1871: Medalla d'or a Múnic.
* 1873: Medalla d'Honor de l'Exposició Universal de Viena.
* 1874: Membre d'honor de l'Acadèmia de Belles arts de Múnic.
* 1876: Professor real de l'Acadèmia de Belles arts de Múnic.
* 1893: Medalla de l'Ordre de Maximilià per a la Ciència i les Arts.
* 1895: Petita medalla d'or a la Gran Exposició d'Art de Berlín.
* 1911: Dr. techn. h. c. de la Universitat Tècnica de Graz.
* Ordre de la Corona de Ferro Classe III.
* Reial orde de Prússia Classe III.
* Ciutadà honorari de Múnic.
* Ciutadà honorari de Kaufbeuren.

## Galeria d'imatges

* Ajuntament de Kaufbeuren
* Nou Ajuntament de Wiesbaden
* Nou Ajuntament de Múnic
* Saarbrücker Rathaus St. Johann
* Església del Sagrat Cor de Jesús (Graz) (1881-1887; la direcció d'obres va ser de Robert Mikovics)
* Església de Sant Pau (Múnic)
* Castell de Bouzov (reconstrucció)
* Gut Junkerwald am Weiher a Niederwürzbach

## Notes

* 1 2 Le Muse. 5. Novara: De Agostini, 1965, p. 479.

## Bibliografia

* Georg Hauberrisser. Das neue Rathaus in München. München: Autotypie-Verlag, 1883.
* Oscar Doering. Zwei Münchener Baukünstler. Gabriel von Seidl, Georg von Hauberrisser. München: Allgemeine Vereinigung für Christliche Kunst, 1924.
* Egon Guggemoos. Das Hauberrisser-Rathaus in Kaufbeuren. Kaufbeuren: Verkehrsverein Kaufbeuren, 2004. ISBN 3-934509-46-0.
* Jürgen Wurst. Georg von Hauberrisser (Hauberrißer). - S. 158 in: Jürgen Wurst und Alexander Langheiter (Hrsg.): Monachia. München: Städtische Galerie im Lenbachhaus, 2005. ISBN 3-88645-156-9.
* Brigitte Huber. Das Neue Rathaus in München. Georg von Hauberrisser (1841–1922) und sein Hauptwerk. Ebenhausen bei München: Dölling und Galitz, 2006. ISBN 3-937904-24-7.

## Enllaços externs

* «Bibliografia relacionada amb Georg von Hauberrisser» (en alemany). Al catàleg de la Biblioteca Nacional d'Alemanya.
# Georg von Metaxa

Georg Felix Ritter von Metaxa (Viena, Imperi Austrohongarès 7 d'octubre de 1914 − Arnoldsweiler, Alemanya, 12 de desembre de 1944) fou un jugador de tennis amateur austríac-alemany.

## Biografia

Fill de Stefan von Metaxa, advocat d'origen grec que era comissari del districte de Hietzing, i Marianne, comtessa de Stainach. Després de graduar-se va començar a estudiar dret a Viena però llavors es va centrar en la seva carrera tennística.
Va guanyar el campionat nacional austríac de tennis l'any 1937, i va formar part de l'equip austríac de Copa Davis, fins que Àustria es va annexionar a l'Alemanya nazi, passant a formar part de l'equip alemany. Fins l'esclat de la Segona Guerra Mundial era el segon tennista alemany i va arribar a disputar la final de Wimbledon l'any 1938 junt a Henner Henkel.
En començar la guerra va ser reclutat per la Wehrmacht, i fou assassinat en el front per l'artilleria estatunidenca a Arnoldsweiler, prop de Düren, el 12 de desembre de 1944.

## Torneigs de Grand Slam
### Dobles masculins: 1 (0−1)

| Resultat | Núm. | Any | Campionat | Parella | Oponents | Marcador |
| Finalista | 1. | 1938 | Wimbledon | Henner Henkel | Don Budge Gene Mako | 4−6, 6−3, 3−6, 6−8 |

## Enllaços externs

* Georg von Metaxa a l'ATP (anglès)
* Georg von Metaxa a la Federació Internacional de Tennis (anglès)
* Georg von Metaxa a la Copa Davis (anglès)
# Germà de Besançon

* Per a altres significats, vegeu «Sant Germà».
Germà de Besançon (Gàl·lia, segle iv - Grandifonte, 407?) fou bisbe de la ciutat de Vesontio (l'actual Besançon). És venerat com a sant per l'Església catòlica.

## Biografia

Germanus fou el dotzè bisbe que va ocupar la seu de Besançon. Només se'n sap que va morir el 407 a l'antic lloc de Grandifonte proper a la ciutat. Mirac (Miracus) diu que va lluitar contra l'heretgia, principalment contra els arrians; fou assassinat per un arrià quan estava resant. Segons la llegenda, va ésser decapitat, però es va aixecar i va portar el seu cap, caminant amb ell a les mans, fins a Baume-les-Dames, on va ser caure i fou enterrat.

## Veneració

A la dècima pedra mil·lària de Besançon, al lloc conegut com la Palma, on havia estat enterrat, es va fundar un monestir femení les monges del qual després van seguir la Regla de sant Benet fins que vers el 600 fou destruït pels àvars. El monestir, després conegut com a abadia de Baume-les-Dames, va donar origen al poble del mateix nom.
La seva festa és l'11 d'octubre.
# Gegants vells

«Gegants vells» té aquests significats:
* Gegants vells de Sarrià
* Gegants vells de la plaça Nova
* Gegants vells de la Casa de la Caritat
* Gegants vells de Sants
* Gegants vells dels gegants de Molins de Rei
* Gegants vells dels gegants de Solsona
* Gegants vells dels gegants de Sitges
# Glencoe (Minnesota)

Glencoe és una població dels Estats Units a l'estat de Minnesota. Segons el cens del 2000 tenia 5.453 habitants.

## Demografia

Segons el cens del 2000, Glencoe tenia 5.453 habitants, 2.103 habitatges, i 1.446 famílies. La densitat de població era de 788,5 habitants per km².
Dels 2.103 habitatges en un 34,8% hi vivien nens de menys de 18 anys, en un 57,8% hi vivien parelles casades, en un 8% dones solteres, i en un 31,2% no eren unitats familiars. En el 27,3% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,9% tenia menys de 18 anys, un 7% entre 18 i 24, un 28,6% entre 25 i 44, un 19,1% de 45 a 60 i un 17,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,8 homes.
La renda mediana per habitatge era de 46.723 $ i la renda mediana per família de 55.496 $. Els homes tenien una renda mediana de 36.113 $ mentre que les dones 25.230 $. La renda per capita de la població era de 20.450 $. Entorn del 0,8% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glencoe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Glencoe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].